# James Colomina

James Colomina (Tolosa de Llenguadoc, 1975) és un artista francès dedicat a l'art de carrer. És conegut per les seves escultures de personatges de color roig fetes a partir de motlles corporals que col·loca a l'espai públic de manera lliure. Les seves obres qüestionen la societat i la política a través de la poesia corrosiva.

## Instal·lacions

James Colomina ha instal·lat escultures tant a França com a l'estranger. A París va col·locar el president Emmanuel Macron al Quai Valmy en una tenda de campanya amb els sensesostre. Al Cafè de la Gare va instal·lar Les petits veilleurs en homenatge a les víctimes dels atemptats de París del 13 i 14 de novembre de 2015. El desembre de 2021, va col·locar una escultura del polític Éric Zemmour amb un barret de Pare Noel davant del Museu del Louvre per a qüestionar la presència de l'extrema dreta en el debat polític.
A l'estranger, Colomina va fer acte de presència al mur de Berlín per l'aniversari del seu enderrocament. El gener de 2022, per a commemorar l'abolició de l'esclavitud a Espanya, va instal·lar la Humanitat a la peanya on abans havia estat retirada l'estàtua a Barcelona de l'esclavista Antonio López.
Durant la invasió d'Ucraïna del 2022, va instal·lar una escultura que representava Vladímir Putin amb un tanc de joguina al sorral dels Jardins du Luxemburg, a fi de «denunciar l'absurditat de la guerra i el coratge dels infants davant situacions violentes i catastròfiques que no han escollit». La mateixa escultura va aparèixer al Parc de Joan Miró de Barcelona.

## Referències

* ↑ «[Portrait James Colomina, le nouveau visage du street-art français vient de Toulouse]». actu.fr. [Consulta: 8 gener 2022]..
* ↑ «Graffiti Art magazine - Numéro #52 - Futura - Telmo Miel - Land Art» (en francès). Graffiti Art magazine, 06-10-2020. [Consulta: 25 abril 2021]..
* ↑ Élodie Soulié. «Paris : l’enfant au nounours créé la surprise au Sénat». Le Parisien. [Consulta: 8 gener 2022]..
* ↑ «À Paris, une sculpture d'Emmanuel Macron a été installée parmi des tentes de sans-abri» (en francès). Konbini Arts - Photographie et arts sans filtre par Konbini. [Consulta: 25 abril 2021]..
* ↑ «7 œuvres de Street Art qui ont vu le jour en 2019» (en francès). Connaissance des Arts, 28-12-2019. [Consulta: 25 abril 2021]..
* ↑ «Toulouse. L'artiste James Colomina dénonce le racisme à travers une nouvelle sculpture» (en francès). actu.fr. [Consulta: 25 abril 2021]..
* ↑ «Une sculpture d'Emmanuel Macron au milieu d'un campement à Paris» (en francès). www.20minutes.fr. [Consulta: 25 abril 2021]..
* ↑ Elodie Soulié. «Paris : et le président se retrouva «tout en bas» avec les sans-abri» (en francès). leparisien.fr, 21-12-2020. [Consulta: 25 abril 2021]..
* ↑ Elodie Soulié. «Paris : les « petits veillleurs » de James Colomina rendent hommage aux victimes du terrorisme» (en francès). leparisien.fr, 12-09-2021. [Consulta: 15 desembre 2021]..
* ↑ Sylvain Duchampt. «L'artiste de Toulouse, James Colomina, installe Eric Zemmour au Louvre "pour s'interroger sur sa présence" dans le débat politique». France Info. [Consulta: 8 gener 2022]..
* ↑ «Berlin : le Street Artiste James Colomina installe deux sculptures pour commémorer la chute du Mur» (en francès). Connaissance des Arts, 09-11-2021. [Consulta: 15 desembre 2021]..
* ↑ «Una escultura contra el esclavismo reemplaza a la de Antonio López en Barcelona» (en castellà). La Vanguardia, 28-01-2022. [Consulta: 10 juliol 2022].
* ↑ «Poutine dans un bac à sable, la surprise signée Colomina au jardin du Luxembourg» (en francès). leparisien.fr, 23-06-2022. [Consulta: 10 juliol 2022].
* ↑ «Una estàtua que denuncia Vladímir Putin, al parc de Joan Miró de Barcelona». ElNacional.cat, 04-07-2022. [Consulta: 10 juliol 2022].